২০১৯ মে ১৯ ১১:২৫:৫৬
সপ্তাহের প্রথম কার্যদিবস রোববার ঢাকা স্টক এক্সচেঞ্জে (ডিএসই) মূল্য সূচকের ব্যাপক উত্থানে লেনদেন চলছে। আজ ডিএসইতে লেনদেনে অংশ নেওয়া বেশিরভাগ শেয়ারের দর বেড়েছে। এদিন বেলা ১১টা পর্যন্ত ডিএসইতে ১৫১ কোটি ৪৩ লাখ টাকার শেয়ার লেনদেন হয়েছে।
বাজার বিশ্লেষণে দেখা যায়, এই সময়ে ডিএসইতে ৩১৭টি কোম্পানি ও মিউচ্যুয়াল ফান্ডের শেয়ার লেনদেন হয়েছে। এর মধ্যে দর বেড়েছে ২৬৮টির, কমেছে ২৫টির এবং অপরিবর্তিত রয়েছে ২৪টির।
ডিএসই প্রধান বা ডিএসইএক্স সূচক ৯০ পয়েন্ট বেড়ে অবস্থান করছে ৫ হাজার ৩২০ পয়েন্টে। ডিএসইএস বা শরীয়াহ সূচক ১৬ পয়েন্ট বেড়ে অবস্থান করছে ১ হাজার ২১৩ পয়েন্টে। ডিএস৩০ সূচক ২৯ পয়েন্ট বেড়ে ১ হাজার ৮৪৭ পয়েন্টে অবস্থান করছে।
অপরদিকে চট্টগ্রাম স্টক এক্সচেঞ্জে (সিএসই) লেনদেনের এই সময়ে ১৬কোটি ৬৯ লাখ টাকার শেয়ার লেনদেন হয়েছে। সিএসই সার্বিক সূচক (সিএএসপিআই) ১৬৮ পয়েন্ট বেড়ে অবস্থান করছে ১৬ হাজার ১৬৯পয়েন্টে। এ সময়ে সিএসইতে লেনদেনে অংশ নিয়েছে ১১৮টি কোম্পানি ও মিউচ্যুয়াল ফান্ড। এর মধ্যে দর বেড়েছে ৯২টির, কমেছে ১২টির এবং অপরিবর্তিত রয়েছে ১৪টির।